Soedarpo Sastrosatomo

Soedarpo Sastrosatomo (30 Juni 1920 – 22 Oktober 2007)"Apa dan Siapa Soedarpo Sastrosatomo. PDAT Tempo". Èarsipaghi ḍâri vèrsi aslina tangghâl 2007-10-26.  Èaksès tangghâl 20-01-2026. panèka ahli diplomasi, nasionalis, bân pangusaha sè bânnya' akontribusi abhânto parjuwanganna diplomasi Indonèsia è jhâman awwâl-awwâl kamardhika'an.

Salèrana noro' dhâddhi bâgiyân angghuta diplomasi (perunding) Indonèsia ḍâlem Perundingan Linggarjati, tor dhâddhi angghuta bekkèl Rèpublik Indonèsia è PBB è taon 1948 kantos 1950. Saellana dhâddhi PNS sakejjhâ', salèrana pas kalowar ghâbây ngalakonè bisnis swasta. Salèrana maddhek PT Samudera Indonèsia, perusahaan palayaran rajâ sè ngobâsanè distribusi bhârâng sa-indonèsia. Saellana pan-bârâmpan kalè èkspansi ka pan-bârâmpan bidang usaha, è taon1986 salèrana ècatet mimpin 21 perusahaan.

Salèrana èkennnal mènangka pangusaha Indonèsia sè èberri' julughân mènangka "Rato Kapal" Polana perusahaan palayaranna dhâddhi perusahaan bhârisân palèng aḍâ' è Indonèsia. È taon 2006, nyamana maso' ḍâlem "Daftar 40 orèng palèng soghi è Indonèsia (2006)" ḍâri Majalah Forbes.http://www.kompas.com/ver1/Nasional/0710/22/153755.htm Kompas, 22 Oktober 2007  Èaksès tangghâl 20-01-2026

È bâkto towana salèrana èkennal mènangka filantropis tor bânnya' anḍi' hubungan bân abhânto aktivis pargerraghân, politikus, bân akademisi.

Soedarpo akabin sareng Minarsih Wiranatakusumah (lebbi èkennal kalabân nyama Mien Sudarpo) bân andi' tello' pottrè, Shanti Lasminingsih Poesposoetjipto, Ratna Djuwita Tunggul Hatma, bân Chandraleika Mulia.

 Awwâl bisnis 
Bhuru sataon, è akhèr 1950 Soedarpo ngajuwaghi ghâbây nyorot ḍâri Kaduta'an Rajâ. Soedarpo ngako jhâ' lakar ta' lèbur oḍi' ḍâlem birokrasi, sè salèrana kodhu apidato, nyiyapaghi sosonan pidato bân kodhu akonsultasi kalabân Duta Rajâ ghâbây ollè èdhi. Awwâlla pamarènta ta' narèma parmènta'an nyorot Soedarpo. Ghun Bung Hatta sè ngartè Soedarpo ampon frustasi, Sekjen Kamenterian Panèra'an, Roeslan Abdulgani mènta èpon ngalèlèng Indonèsia, ghâbây tao kabâḍâ'ân è bâgiyân laènna bân nyarè orèng sè bisa aghentè'è Soedarpo. Saellana 3 bulân ngalèlèng, Soedarpo abâli ka  New York bân ngajuwaghi ḍuwâ' nyama sè bisa aghentè'è salèrana. Pamarènta matabâr alternatif laèn akadhi ngallè kennengngan ka London otabâ kennengngan lèbur laènna, tapè pangaterrona Soedarpo ampon tegghu. Soedarpo terro kalowar ḍâri dhunnya diplomat bân akarir è bidang laèn.

Bulân Oktober 1952 salèrana maddhek Soedarpo Corporation (SC) kalabân modal 100.000 ropèya. Sabâgiyân modal ghânèka èkaollè ḍâri pèssè sè ètètèpaghi ka padhâghâng Abdul Wahid ḍâri Tasikmalaya sè anḍi' usaha ajhuwâlân korran, bân râng-bhârâng bessè. Tor Soedarpo Corporation ollè èdhi bân lisènsi sè èkaparlo ghâbây adhâghâng produk Remington Rand bân RCA. Kaontongan èbâgi ḍuwâ' sareng Matthew Fox sè negghu' waralaba kasebbhut. Ḍâlem parjhâlânanna Soedarpo Corporation jhughân maakuisisi perusahaan Bâlândhâ sè anḍi' waralaba distribusi UNIVAC Computer (ghi' bâgiyân ḍâri Remington Rand), ka'dinto awwâl  Soedarpo maso' ka bisnis komputer.

 Sombher-sombher